স্টাফ রিপোর্টার ॥ জেলার লাখাই উপজেলায় ছেলে গ্রেফতার হওয়ার খবর পেয়ে মৃত্যুর কোলে ঢলে পড়েছে জন্ম দাতা পিতা। গতকাল শনিবার দুপুরে লাখাই উপজেলার মুড়াকড়ি গ্রামে এ ঘটনা ঘটে। জানা যায়, উপজেলা জামায়াতের সেক্রেটারী মাওলানা লুৎফুর রহমান ভূইয়াকে শুক্রবার পূর্ব সিংহগ্রামে গোপন বৈঠক থেকে গ্রেফতার করে ডিবি পুলিশ। পরিবারের পক্ষ থেকে ওই দিন তার পিতাকে গ্রেফতারের বিষয়টি জানানো হয়নি। রাতে ছেলে বাড়ি না আসায় পিতা তৈয়ব মিয়া ভূইয়া জানতে চায় তার ছেলে কোথায়। শনিবার দুপুরের দিকে ছেলে গ্রেফতার হয়েছে জানালে তাৎক্ষণিক তিনি মাঠিয়ে লুঠিয়ে পড়ে মৃত্যু বরন করেন। মাওলানা লুৎফুর রহমান ভূইয়ার আইনজীবি অ্যাডভোকেট হাফিজুল ইসলাম বিষয়টি নিশ্চিত করেছেন।